Et pots posar en contacte 
amb nosaltres als 
C.S.A Can Vies i Hamsa. 
O trucant al tlf/fax: 

2 NOIS DE SANTS A JUDICI PER 
CRITICAR EL RACISME POLICIAL 

Els van detenir per interposar-se en una actuació racista d’una parella d’agents a la Pl.Màlaga. 


Sants.- Ha passat un altre cop. 
Ha tornat a passar! Recordem el 
passat 27 de juliol, el mateix dia 
que a la plaça St. Jaume de Bar¬ 
celona, gran part de la societat 
demòcrata i tolerant es concen¬ 
trava per manifestar la seva re¬ 
pulsa als brots de racisme ocorre¬ 
guts al terrasenc barri de Ca 
n'Anglada i a Banyoles pocs dies 
abans, on van ser agredides dife¬ 
rents persones només per ser 
inmigrants, per provenir de cul¬ 
tures diferents i per necessitar un 
lloc per viure i una feina. Els i les 
dirigents polítiques, i altres per¬ 
sonalitats “rellevants” de la so¬ 
cietat civil catalana, van aprofitar 


aquella ocasió, de manera opor¬ 
tunista, per aparèixer als mitjans 
de comunicació i deixar anar dis¬ 
cursos moralistes sobre la igual¬ 
tat, la diversitat, la convivència, 
la justícia, la solidaritat... , nete¬ 
jant així la seva imatge, que tan 
sovint es veu deteriorada per 
diferents motius. Però, mentre tot 
això passava al centre de la ciu¬ 
tat, al nostre barri es donava una 
escena ben diferent, però no inu¬ 
sual. Com qualsevol altre dia, en 
una rutinària actuació policial a 
la popular plaça Màlaga, dos 
agents es disposaven a identificar 
un grup de sospitosos. Després 
de comprovar l’absència de de¬ 


licte, van continuar treballant i 
aquesta vegada la víctima va ser 
un home negre sospitós de no 
tenir els papers en regla. Quan 
l’home es va resistir a la identifi¬ 
cació, i els mètodes policials van 
passar de les paraules a l’agressió 
física, dos joves del barri van 
intentar aturar aquell excés, de¬ 
manant explicacions als agents, 
però l’única resposta que els hi 
van donar foren més cops de 
porra. Van demanar reforços i el 
resultat fou la detenció dels dos 
joves i l’inmigrant (els tres van 
necessitar assistència mèdica de¬ 
gut a la violència utilitzada en el 
moment de la detenció). 

(continua pàg-*2) 

Façana de Malaherba 
el dia de l’okupació. 


EL MAS OKUPAT, MALAHERBA, EN PERILL 

Badal.- El divendres 17/12, va arribar una citació . vien de presentar-se al jutjat per a comunicar el 


judicial del jutjat de la instància número 8 del Jut¬ 
jat Civil, per a iniciar un procés de conciliació entre 
els i les okupants de la casa situada al c/Sugranyes, 
coneguda com a Mas Malaherba, i els seus suposats 
propietaris. Tot i la benevolença del nom del pro¬ 
cés, es tracta del primer pas jurídic per a fer fora els 
actuals posseïdors de l’immoble; el dimarts 21 ha- 


número d’ocupants, el nom, els cognoms i rebre l’a¬ 
vís on s’esmentava que si en un mes no deixaven la 
casa, serien denunciats i desnonats per precari. Les 
dues persones de la casa que hi assistiren van mos¬ 
trar el seu total desacord amb la proposta de “conci¬ 
liació" , obrint així un altre capítol d’amenaces a 
una de les cases okupades del barri. 


ELS ESTABLIMENTS DIA EN VAGA 


DIA és l’empresa lider, tant a 
Catalunya com a l’estat espan¬ 
yol, del segment de mercat del 
comerç “discount” -descomp¬ 
te-, pràctica basada en l’espe¬ 
cialització en productes de 
marca “blanca", això són, 
marques poc conegudes que 
ofereixen a DIA la comercialit¬ 


zació dels. seus productes sota 
l’etiqueta DIA. Aquesta estra¬ 
tègia comercial permet a l ’em¬ 
presa vendre a preus molt ba¬ 
rats i obtenir elevats beneficis. 
Però, com hem pogut saber, no 
és aquesta ni la única, ni la 
principal forma d’abaratir cos¬ 
tos que té aquesta empresa. 


DIA pot abaratir preus perquè 
explota els seus treballadors. 

Malgrat ser de propietat francesa, 
la fórmula DIA té origen a l’estat 
espanyol, des d’on s'ha extès a 
d’altres països de l’Europa medi¬ 
terrània i d’Amèrica llatina. Fins 
aquests últims anys, ha actuat 
sense gairebé competència en el 
seu segment de mercat. 

(continua pàg. 3) 


CONDEMNATS ELS 
ANTIFEIXISTES 
DETINGUTS EL 12 
D’OCTUBRE DEL 98 

Jutjats.- El passat dilluns 13 de 
desembre es va conèixer la sen¬ 
tència que condemna, als set 
antifeixistes detinguts el 12 
d'octubre del 98, a penes d’un 
any i sis mesos de presó. El titu¬ 
lar del Jutjat Penal núm. 13 de 
Barcelona va limitar-se a reco¬ 
llir íntegrament la petició del 
Ministeri Fiscal, fent cas omís a 
l’exposició de la defensa i do¬ 
nant per veritables les declara¬ 
cions dels quatre policies nacio¬ 
nals que testificaren citats per 
fiscalia. Durant el transcurs del 
judici els i les advocades dels 
antifeixistes demostraren amb 
rigor la innocència dels acusats 
mentre que les declaracions dels 
policies destacaren per ser con¬ 
tradictòries i inversemblants. 
Els acusats han presentat un re¬ 
curs a l’Audiència Provincial de 
Barcelona denunciant l'emissió 
d’una sentència condemnatòria 
en base a declaracions policials 
falses i un judici polític on s’ha 
obviat la inexistència de proves 
que demostressin la participació 
dels set acusats en els fets impu¬ 
tats. Amb aquesta sentència els 
poders jurídics creen el prece¬ 
dent necessàri per tal de prepa¬ 
rar el proper judici contra l’anti¬ 
feixisme. 


S UMAR ] 


Judici Racista. 
Sentència 12-0 98. 
Malaherba en perill. 

Els Dia en vaga. 

Què passa als instituts?. 
F.Osàn Caganer. 

Llums de Nadal i foscor. 
Cròniques de....(8). 
Mòbils i Llibertat. 
Expedient X. 
Ressenyes. 
Contra-lnfos. 

Cançó. 

Agenda. 

EL JUDICI SERÀ EL 26 DE GENER 


S’ha preparat una campanya 

(vé de la portada) 

Van ser traslladats a la comissa¬ 
ria del districte i després de ser 
fitxats i de moltes hores d’espe¬ 
ra, van sortir en llibertat amb 
càrrecs: obstrucció a l’acció poli- 
cial, agressió a l’autoritat i 
desordre públic. El passat 14 de 
desembre s’havia de celebrar el 
judici, però el jutge Gómez Viz- 
carra ( el mateix que va fer desa¬ 
llotjar la vivenda okupada al c/ 
Blanco 33 al mes de juny), va 
decidir ajornar-lo, en base a que 
els joves també havien interposat 
una denúncia contra els policies 
nacionals que els van detenir, per 
les irregularitats en la seva 
detenció, i creia oportú juntar les 
dues denúncies en un sol judici. 
Així doncs, el proper 26 de gener 
del 2000 a les llh tindrà lloc 
aquest judici. Des del barri s’ha 
engegat una campanya de suport 
a aquests joves, que es farà 
pública mitjançant una roda de 
premsa al Centre Social de Sants 
el dia 21 de gener. Aquesta cam¬ 
panya vol denunciar públicament 
l’actitud racista de la policia, tant 
en aquella actuació a la plaça 
v 


de suport i una concentració. 

Màlaga, com en el dia a dia, en 
què els i les inmigrants sempre 
són sospitoses d’alguna cosa pel 
sol fet de ser diferents; també es 
denuncien les tretes de la policia, 
que, després d’agredir i detenir 
injustament uns joves, els denun¬ 
cien per tal que sembli que els 
dolents de la pel·lícula són ells i 
no els agents de l’autoritat, ja 
que la innocència de la policia es 
pressuposa (cumplían con su 
deber, diran) i la dels detinguts 
sempre s’ha de demostrar. La 
campanya de suport també reco¬ 
llirà signatures a títol personal i 
de col·lectius o organitzacions, 
per presentar al jutge. Tanma¬ 
teix, es demanarà als grups polí¬ 
tics que facin una pregunta parla¬ 
mentària sobre el comportament 
racista de la policia nacional, just 
el dia que tothom es manifestava 
al carrer per demanar que aca¬ 
bessin aquests atacs i actituds 
prepotents i discriminatòries, i 
també la resta de dies de Tany. 
Es convoca una concentració 
davant dels jutjats el mateix dia 
del judici a 2/4 d’onze del matí. 


PER NADAL, SENSE SOSTRE I SENSE CARRER 
A principis de desembre, quatre efectius de la Guàrdia Urbana, aprofitant 
la presència d’un contenidor de Parcs i Jardins, van desallotjar a un sense 
sostre que s’havia instal·lat al pont de la plaça Màlaga. Des de feia tres 
mesos, l'indigent s’havia construït una barraca amb tot allò que havia 
pogut arreplegar del carrer per tal de resguardar-se millor del fred. Però la 
Guàrdia Urbana, amb la complicitat de Parcs i Jardins, aprofitant un ins¬ 
tant que el sense sostre no corria per la plaça va dur a terme la seva obra 
caritativa de Nadal, tot i que algunes persones, que en aquells moments 
eren a la plaça, van intentar evitar-ho. 

CONDEMNATS PER PINTADES 

A l’última Burxa fèiem esment del judici de faltes que tres veïns del barri 
havien de tenir per estar acusats de fer pintades a la pl. Cerdà en solidari¬ 
tat amb els i les 14 empresonades del 12-Oct. d’enguany. La cerimònia va 
ser ràpida, i en ella els encausats van al·legar que no estaven embrutant la 
ciutat, que estaven netejant de pintades feixistes, i que les inundacions de 
la pl. Cerdà sí que eren danys i no el que ells havien comès. Una setmana 
després es va fer pública la sentència, que condemnava a dos dels joves a 
un cap de setmana d’arrest. 

ELS BOMBERS DEL POBLE SEC FELICITEN A L’ALCALDE 

Poble Sec.- El passat 22 de desembre la Plataforma pel no-tancament del 
parc de bombers del carrer Lleida va obsequiar a l’alcalde de Barcelona, 
Joan Clos, amb una panera nadalenca carregada de camions de bombers i 
extintors en miniatura per tal de recordar-li que ja són prop de quinze mil 
signatures les que s’oposen a la clausura del parc amenaçat. 

FRANCESC OSAN CAGANER DE L’ANY 

Sants.- Com cada Nadal, els veïns i veïnes del barri trien “caganer/a de 
Tany”, un títol amb el que premien a aquell personatge de la actualitat po¬ 
lítica que al llarg de 365 dies ha destacat per fer de la incopetència, l’estu¬ 
pidesa, i la injustícia els seus valors propis. Enguany, la delegada del go¬ 
vern central, Júlia García-Valdecasas, i el sots regidor del districte de 
Sants, Francesc Osàn, s’han endut tots els honors...així que per molts anys! 


VAGA CONTRA LA PASSIVITAT DE L’ADMINISTRACIÓ 
DAVANT D’UN PROFESSOR INCOMPETENT 


Els alumnes de 4rt d’ESO , ler 
i 2on de Batxillerat de TIES 
Lluís Vives van començar 
dijous 20 de desembre una 
vaga indefinida en protesta per 
la resposta de l’Administració 
davant d’un professor comple¬ 
tament incompetent. Aquest 
professor aprovava o suspenia 
alumnes segons la simpatia 
que els hi tenia, perdia treballs, 
exàmens, dossiers, fent-los 
repetir després als i les alum¬ 
nes i també deixava fumar a la 
classe per guanyar-se l’apreci 
d’alguns/nes. Degut a tot això 
gran part del professorat i 
alumnat es va posicionar en 
contra seu, fet al què el profes¬ 
sor va respondre amb la 
denúncia a una estudiant acu¬ 
sant-la de manipular els seus 
companys, i més tard va 
denunciar el director del cen¬ 
tre, també per motius sem¬ 
blants. El director va guanyar 
el judici i va creure conve¬ 
nient obrir un expedient al pro¬ 
fessor. Al cap de sis mesos, el 
dia 8 de desembre, va finalit¬ 


zar el termini màxim que un 
expedient pot restar obert, i es 
va saber que el professor havia 
desaparegut després de dema¬ 
nar la baixa per depressió. 
Davant d’aquesta situació 
l’Administració del Departa¬ 
ment d’Ensenyament va deci¬ 
dir tancar l’expedient i obrir-ne 
un de nou, el que suposaria sis 
mesos més d’espera. Per evitar- 


ho i en protesta per la posició 
còmoda i passiva adoptada per 
l’Administració, el divendres 
17 de desembre, després d’una 
reunió espontània dels i les 
alumnes, es va convocar una 
vaga que no finalitzaria fins 
que l’Administració canviés la 
seva decisió. Finalment, aques¬ 
ta va reobrir l’expedient el 
matí del dimarts següent. 


TROBADA D’ESTUDIANTS D’INSTITUTS 
DE DIVERSOS BARRIS I POBLES 


El passat dissabte 11 es va fer 
una trobada d’estudiants de se¬ 
cundària a FHamsa, on van 
assistir estudiants de Sants, 
Gràcia, Guinardó, Ciutat 
Vella, Sant Pere de Ribes, Sit¬ 
ges..., i van posar en comú 
experiències i problemes als 
respectius centres. També es 
va plantejar que cadascú/una 
reflexionés sobre uns punts 
bàsics i els presentés a la seva 


assamblea o col·lectiu d’estu¬ 
diants, amb l’objectiu de crear 
així una resposta estudiantil 
paral·lela a la del Sindicato de 
Estudiantes i l’AJEC. La 
segona trobada es farà el dia 9 
de gener a Sant Pere de Ribes i 
s’ha quedat a les 15:30h. al 
C.S.A. Can Vies. Si algú vol 
rebre més informació pot 
adreçar-se qualsevol tarda a 
aquest centre social. 


LLUMS AL CARRER 
I FOSCOR A LES 
LLARS 

Durant les primeres setmanes 
del mes de desembre, i almenys 
en 4 ocasions, s’han produït 
diverses interrupcions del sub¬ 
ministrament d’electricitat a una 
àrea compresa entre diversos 
carrers propers a la Pl. de Sants 
(Panissars, d’en Blanco, Jocs 
Florals, etc...). El sorprenent del 
fet és que l’electricitat no mar¬ 
xava del tot, encara que el tall 
s’allargués durant més de 4 
hores en alguna de les ocasions, 
sinó que es tractava d'una baixa¬ 
da de la tensió, que permetia que 
els filaments de les bombetes 
quedessin lleugerament encesos. 
Aquest fet, sumat a la cronomè- 
trica coincidència de l’inici dels 
“apagons”, amb l’hora de l’en¬ 
cesa de Til·luminació de Nadal a 
la Ctra. de Sants, fa sospitar que 
ambdues coses estiguessin rela¬ 
cionades, i resulti que desenes 
de llars del barri han hagut d’es¬ 
tar a les fosques i sense calefac¬ 
ció aquests dies per tal de que 
Til·luminació nadalenca de la 
Ctra. de Sants guiés les compres 
d’altres, fet que ha indignat al 
veïnat afectat per aquesta sor¬ 
prenent situació. 

DIA: INFORME SOBRE PRECARIETAT LABORAL 


(ve de la portada) 

Però en l’actualitat grups empresarials simi¬ 
lars com l’alemany LIDL han posat en joc el 
seu domini en el sector. L’estratègia empre¬ 
sarial de DIA, així com la de les fórmules 
comercials similars, s’ha basat sempre en 
obtenir marges prou amplis com per mante¬ 
nir un fort ritme d’expansió i, a la vegada, 
repartir dividends. Un dels fronts fonamen¬ 
tals per aconseguir aquests marges elevats 
ha estat el dels costos laborals, és a dir a cos¬ 
ta de la precarietat de les aproximadament 
1500 treballadores que DIA té en aquests 
moments a Catalunya. 

Fins fa poc no hi havia oposició sindical a 
l’empresa. DIA era una de les poques 
empreses del sector de supermercats amb 
presència del sindicat FETICO. L’explicació 
rau en la pertinença de DIA al grup Promo- 
dés, que és el principal impulsor d’aquest 
sindicat groc. Fins a les eleccions de 1998- 
99, FETICO va desenvolupar una (nul.la) 
activitat sindical, aprovant de facto l’estratè¬ 
gia empresarial de precaritzar les condicions 
de treball per a maximitzar beneficis. En el 
mes de maig de 1998, però, un grup de mem¬ 
bres del Comitè d’Empresa decideixen for¬ 
malitzar la seva afiliació a Comissions 
Obreres, que guanya les eleccions en la xar¬ 
xa de botigues de Barcelona, així com en les 
oficines centrals de Catalunya. Des d’aquest 
moment, l’empresa no podrà tan fàcilment 
continuar obviant el malestar existent en les 
plantilles. 

La precarietat laboral de DIA. Fruit de 
l’estratègia empresarial i de la situació sin¬ 
dical descrita, en els últims anys s’ha agudit¬ 
zat el procés de degradació de les condicions 
de treball a l’empresa, a causa de la disminu¬ 
ció continuada de plantilla per establiment, 
fonamentalment. Aquest és un dels proble¬ 
mes d’on sorgeixen els altres, sobretot les 
sobrecàrregues de treball i els excessos de 
jornada. Els excessos de jornada són norma 
a DIA, ja que bona part de les tasques 
necessàries per al funcionament dels establi¬ 
ments es realitzen fora de la jornada d’ober¬ 
tura al públic, mentre que l’empresa només 
comptabilitza com a jornada precisament 
l’horari d’obertura de les botigues, de manera 


que les tasques de neteja, quadrar la caixa, 
ordenar les lleixes, etc, es fan fora de la jor¬ 
nada pactada. A aquest excés de jornada cal 
afegir les conseqüències de la jornada parti¬ 
da, que fan que les treballadores perdin mol¬ 
tes hores en transports. Malgrat tenir l’em¬ 
presa una àmplia xarxa d’establiments (més 
de 200 a Barcelona), no és habitual que el 
centre estigui pròxim al domicili. La 
sobrecàrrega de treball és una altra conse¬ 
qüència de la insuficiència de plantilla. La 
tipologia d’establiments (majoritàriament 
petites botigues de barri) fa que només hi 
hagi, en general, dues persones per botiga 
(encarregada i caixera) que han de fer de tot. 
A part de cobrar, les tasques a fer pel perso¬ 
nal, amb independència de la categoria, són 
les següents: 

-diàries: repassar illes, repassar interior 
murals, repassar safates de la fruita (2 
cops/dia), repassar mobles pollastre (2 
cops), repassar moble de caixa (2 cops), pas¬ 
sar la mopa (2 cops), devolucions, netejar 
terra de sota les fustes, fregar exterior boti¬ 
ga. 

-setmanals: escombrar i fregar el terra de 
sota els combis, escombrar i fregar el terra 
de sota els expositors, netejar illes, arcons i 
frontals dels murals, fregar la reserva, nete¬ 
jar lavabo i oficina, filtres TPV, netejar i bui¬ 
dar carros, fregar el terra de sota els carre¬ 
tons, netejar vidres,... 

-mensuals: netejar extintors, arcs, miralls, 
fustes, armaris de llums, fustes blanques, 
reixes aire acondicionat, potes de les esca¬ 
les, portapreus i racons. 

Cal afegir, a la sobrecàrrega de treball, la 
baixa retribució (unes 90.000 al mes per a 
l’encarregada), així com l’incompliment de 
preceptes legals recollits al mateix Estatut 
dels Treballadors i en els convenis de sector, 
incompliments com per exemple quan T au¬ 
xiliar de caixa substitueix sistemàticament 
l’encarregada en el dia de descans setmanal 
no se li abona la diferència pel treball de 
superior categoria realitzat. Un últim ele¬ 
ment ha generat encara major malestar en la 


plantilla (majoritàriament dones entre 18 i 
27 anys, perfil exigit per l’empresa): a causa 
de l’increment rellevant de baixes voluntà¬ 
ries de la plantilla més antiga -símptoma de 
la insostenibilitat de les condicions laborals- 
T empresa està primant a les noves persones 
contractades amb dietes, desplaçaments i 
altres complements que la plantilla antiga no 
cobra, creant-se una situació de discrimina¬ 
ció objectiva. 

Si l’empresa no vol negociar, mobilitza¬ 
cions. Després de plantejar repetidament a 
l’empresa propostes per a resoldre les males 
condicions de treball, i davant la impossibi¬ 
litat d'avançar en la negociació, es realitza¬ 
ren la primavera passada assemblees comar¬ 
cals de treballadores, amb una participació 
elevada de la plantilla. Tanmateix, l’actitud 
de l’empresa no es modificà, i des del mes 
de setembre els i les treballadores han anun¬ 
ciat mobilitzacions. Des d’aleshores s’han 
recollit signatures entre els clients, s’han fet 
concentracions en botigues concretes, 
davant la seu de l’empresa a Barcelona, etc, 
i donada la negativa de l’empresa de dialo¬ 
gar, es convocà una vaga el 3 de desembre 
que tingué un seguiment massiu. 

La precarietat laboral és norma en la 
majoria de grans superfícies comercials. 

DIA pertany al grup PROMODES (propieta¬ 
ri de CONTINENTE, etc), actualment en 
procés de fusió amb CARREFOUR (PRY- 
CA, etc). Amb aquesta fusió, aquest gegant 
empresarial serà el principal grup europeu 
del sector del comerç, i el segon a nivell 
mundial. Actualment, s’estan accelerant els 
processos de concentració de capital, multi¬ 
plicant-se exponencialment els beneficis 
empresarials a costa d’incrementar la debili¬ 
tat dels i les treballadores i a costa de les 
males condicions de treball generalitzades. 
Aquesta ofensiva capitalista (la globalitza- 
ció econòmica), facilitada per la desregula- 
ció de les relacions laborals i la flexibilitat 
dels mercats de treball impulsades pels 
governs, no és un procés casual ni tampoc és 
abstracte i llunyà: és una dinàmica que ens 
afecta a la majoria i quotidianament, DIA a 
DIA. 



BUTLLETA DE 
SUBSCRIPCIÓ 


Nom o col.lectiu/associació/etc 
Adreça. 


Població. 

Codi postal 
Telèfon. 















©ff@IM(qpi(g© 'dl© M' UtSlSto ©@©fel! gener 2000 LA BURXA 

CRÒNIQUES DE LA LLUITA SOCIAL AL BARRI 

- 8. Temps de descontentament popular i agitació social: - 

De la CNT al Congrés de Sants (1909-1919). 


La Solidaritat Obrera: rèplica 
de la Solidaritat Catalana 

“ (...) els explotats no podem 
tenir una causa comuna amb els 
qui ho tenen tot, amb els qui ho 
manen tot, i són els nostres 
explotadors, sinó que hem d’a- 
grupar-nos en defensa pròpia 
(...), per la nostra emancipació 
econòmica, que ha de transfor¬ 
mar el règim capitalista actual 
(...)fins arribar a la possessió de 
la força que acabi amb les injus¬ 
tícies que patim ” 

Amb aquesta actitud política, 
extreta del Manifest de Solidari¬ 
tat Obrera del 25 de juliol de 
1907, les societats obreres es van 
reorganitzar creant la Solidaritat 
Obrera. Sota el sindicalisme van 
confluir socialistes, anarquistes i 
republicans per tal de crear l’al¬ 
ternativa proletària a Solidaritat 
Catalana, unió burgesa que va 
guanyar les eleccions de 1907, 
tant a Sants, per les seves prome¬ 
ses catalanistes, com a la resta de 
Barcelona. 

Tot i així, i sobretot després que 
Cambó (líder de la Lliga Regio¬ 
nalista que formava part de Soli¬ 
daritat Catalana) acabés entrant a 
formar part del govern de dretes 
de Madrid, l’esquerra catalanista 
es va anar configurant al voltant 
d’opcions clarament republica¬ 
nes, i d’un catalanisme més 
coherent i radical que el de la 
Lliga. 

La creació de la C.N.T. 

La Solidaritat Obrera va anar 
incrementant la seva influència, 
fet que va propiciar la creació, el 
1910, de la nova central sindical 
d’àmbit estatal: la Confederació 
Nacional del Treball. Els verita¬ 
bles fundadors de la CNT van ser 
els treballadors i treballadores 
que en el mes de juliol de 1909, 
durant l’aixecament popular 
conegut com la Setmana Tràgica, 
van aixecar barricades, van ocu¬ 
par fàbriques i tallers, i van llui¬ 
tar fermament contra T imperia¬ 
lisme espanyol (les vagues 
s’iniciaren contra les lleves per a 
l’exèrcit en la guerra al Marroc). 
Després de la forta repressió que 
va seguir l’aixecament, es va 
produir un moviment d’indigna¬ 
ció i d’apropament a la classe 
obrera, oposant-se a l’exèrcit i a 
TEstat, fet que va ajudar a la 
consolidació de la CNT, tot i la 


dispersió que en aquell moment 
hi havia entre els organismes 
obrers. 

El perquè del desenvolupament 
de l’anarcosindicalisme 

Aquest desenvolupament del sin¬ 
dicalisme va ser catalitzat per 
l’impacte sòcio-econòmic de la 
Primera Guerra Mundial. La gue¬ 
rra europea va accelerar al mà¬ 
xim el ritme d’industrialització 
de Catalunya, i consegüentment 
provocà certs canvis: forts movi¬ 
ments d’immigració proletària; 
increment de la inflació, que vol 
dir que els salaris estaven per so¬ 
ta dels preus; especulació desen¬ 
frenada, i per tant, ostentació de 
la riquesa en els nous i vells rics 
de la patronal. Es va crear doncs 
una situació de descontentament 
popular i d’agitació social que 
explica el desenvolupament a- 
narcosindicalista d’aquesta èpo¬ 
ca. 

El context 

sòcio-econòmic a Sants 

A Sants, tot aquest procés es va 
viure intensament. Les fàbriques 
instal·lades al barri (unes 50 el 
1910 amb més de 1400 treballa¬ 
dors i treballadores), van regis¬ 
trar fortes arribades d’immi¬ 
grants per a una indústria que 
demanava més i més mà d'obra. 
Les condicions de vida dels i les 
treballadores eren indignants: 
sous molt baixos, els sous de les 
dones, que principalment treba¬ 
llaven en el tèxtil, eren la meitat 
del sou dels homes, la jornada de 
treball era de 10/11 hores, pèssi¬ 
mes condicions de seguretat... 
Només la forta organització 
obrera i els continuats enfronta¬ 
ments amb els patrons van acon¬ 
seguir successives millores en 
les condicions generals del tre¬ 
ball. Malgrat aquestes condi¬ 
cions de vida, les i els proletaris 
de Sants van organitzar-se en 
sindicats, partits, cooperatives, 
ateneus i escoles. Això els per¬ 
meté dotar-se d’una gran homo¬ 
geneïtat, força i consciència de 
classe, consolidant així un dels 
focus sindicalistes més actius de 
l’època. Dins de Sants actuaren 
diversos moviments polítics i 
sindicals. A les diverses agrupa¬ 
cions del segle XIX, que també 
es manifestaren al barri ( fede¬ 
rals, internacionalistes...), van 


succeir en aquest primer quart de 
segle, els anarcosindicalistes de 
la CNT i els republicans naciona¬ 
listes. L’associacionisme popular 
també es va manifestar al barri 
en un vigorós moviment coope¬ 
ratiu i en la creació de diversos 
ateneus. 

Vaga General del 1917 

Per l’agost de 1917, la CNT amb 
aliança amb la UGT, va promou¬ 
re una Vaga General Revolu¬ 
cionària com a protesta per l’en¬ 
cariment de les subsistències i la 
incompetància governamental. 
Sants va ser un barri capdavanter 
en aquests esdeveniments; els i 
les vaguistes recorregueren tot el 
barri aconseguint que en poques 
hores la vaga fos absoluta a totes 
les fàbriques de Sants on encara 
es treballava: “un grup d’obrers 
que semblava que prenien el 
fresc a la porta d’un bar, al carrer 
de Sants, van tractar de suspen¬ 
dre la circulació de tramvies de 
la Companyia General, en un 
moment d’exaltació revolucionà¬ 
ria, llançant sobre el cotxe una 
ampolla de benzina”...(revista, 
Renovación o revolución, 1917). 
La repressió que va seguir a 
aquest intent revolucionari fou 
molt forta, tot i que no va aconse¬ 
guir aturar els aldarulls al carrer. 

La reorganització de la CNT. 
El Congrés de Sants. 

L’any 1918, i dins d’aquesta tra¬ 
dició obrera al barri, es va cele¬ 
brar el congrés d’obrers de la 
Confederació Regional del Tre¬ 
ball a l’Ateneu Racionalista del 
carrer Vallespir de Sants, per 
això es va anomenar popular¬ 


ment El Congrés de Sants. El 
Congrés de Sants va donar a la 
classe treballadora de Catalunya 
el seu gran instrument de lluita: 
el Sindicat Unic, que substituïa 
als antics sindicats d’oficis, 
donant major força a la classe 
obrera. Les principals idees del 
Congrés van ser: la necessitat de 
reaccionar davant l’explotació 
mitjançant la solidaritat, el Sin¬ 
dicat Únic coma arma de lluita 
per construir una nova societat, 
la necessitat de l'unificació del 
proletariat, Tantiautoritarisme i 
l’igualitarisme, la socialització 
dels mitjans de producció com a 
objectiu i la reafirmació de l’a- 
politicisme i l’acció de lluita 
com a mètode de lluita. 

Aquest congrés va suposar “un 
tornar a començar” després de la 
repressió abans esmentada i la 
posterior clandestinitat. Va signi¬ 
ficar la consolidació de la CNT 
(al marge de la UGT) que en el 
darrer any havia vist estroncat el 
seu desenvolupament. 

El moviment obrer va sortir molt 
enfortit del Congrés de Sants, 
quedant ben fermes en els caps 
dels sindicalistes les paraules 
amb les que Salvador Seguí “noi 
del sucre” va concloure el Con¬ 
grés de Sants: “Companys, pas¬ 
sant per damunt de tot, procurem 
que l’organització forta sigui un 
fet, per a fer front a la burgesia 
catalana, a la burgesia espanyola 
, a la burgesia de tot el món. 
(,..)jo en el vostre nom saludo 
tots els explotats de la terra que, 
amb nosaltres, esperen el regnat 
de la justícia i la llibertat! Han 
conclòs les tasques del Congrés. 
Queda clos Tacte”. 



í-Sssà* 

PUNTS DE LLIBRE 
DE LA BURXA 



Recorda que són a la venda els 
punts de llibre per T'autogestió de 
LA BURXA. Tan sols per lOOpts 
tindràs un bonic punt de llibre i un 
n" per un sorteig, alhora que aju¬ 
daràs a tirar endavant aquest pro¬ 
jecte de Contra-Informació. El n° 
premiat haurà de coincidir amb la 
terminació de la grossa de la lote¬ 
ria del dia del nen. Si ets l’afortu- 
nat/ada tindràs un lot de llibres de 
TEditorial Virus, un CD de La 
Burxa i una samarreta per l’auto- 
organització als barris. 

M'angoixa, m'agredeix. Quan 
entro a l'andana de metro de l'es¬ 
tació de Pl.Espanya de la Línea 
1, tinc la sensació de ser ataca¬ 
da, la sensació de sentir-me atra¬ 
pada a l'interior d'un anunci sen¬ 
se que jo ho hagi decidit, la 
sensació d'estar empresonada en 
una gàbia de llibertat. Última¬ 
ment, moltes empreses, en con¬ 
cret les grans corporacions que 
tenen al seu servei equips de 
màrketing agressiu, i especial¬ 
ment les que es dediquen a l'ex¬ 
pansió i l'implantació de la tele¬ 
fonia mòbil, han trobat en la 
tergiversació descarada del sig¬ 
nificat d'algunes paraules com, 
llibertat, pau, felicitat, igualtat, 
etc, una bona font de captació de 


Opinió 

ELS MÒBILS I LA LLIBERTAT 


clients. I és que el capitalisme no 
té fronteres i es prostitueix a 
qualsevol preu per tal d'augmen¬ 
tar els seus beneficis. En un dels 
anuncis d'aquestes companyies, 
s'assegura que un cop aconse¬ 
gueixis un mòbil ningú et dirà 
què has de fer o de deixar de fer, 
ja que seràs lliure. Doncs bé, jo 
proposaria d'anar a la botiga, 
comprar-lo i tot seguit, alliberar 
adrenalina i ser lliure, que de fet 
és el que el cos em demana 
davant d'aquests anuncis, i no 


haig de per què reprimir-me, oi? 
Plenaria de pintades tota l'estació 
de la Pl.Espanya, amb frases 
com: "La llibertat no es compra 
amb diners", "Prou explotació 
als treballadors/res de Telefòni¬ 
ca, Airtel, Amena,...", tot seguit, 
amb un bon martell trencaria els 
aparadors d'aquestes sucursals al 
barri, agafaria els seus arxius i 
els seus ordinadors i faria una 
gran foguera a la Pl. de Sants, 
això sí, sempre portaria amb mi 
un radio-cassette amb la cançó 



"Eres Libre" interpretada per 
Nino Bravo, cosa que potser em 
salvaria de ser detinguda per la 
policia, ja que fins i tot em con- 
fondrien amb la gravació d'un 
nou espot promocional, dins de 
la dinàmica radical i surrealista 
que els caracteritza. De fet, si 
només el 0.1% de les persones 
que compraran un dels 
3.000.000 de mòbils, que se 
suposa, es vendran durant les 
festes de Nadal fes com jo, no 
quedaria ni una sola oficina d'a¬ 
questes companyies, i potser 
aleshores sí que seriem una mica 
més lliures. Tal i com diu l'anun¬ 


ci de l'euro, amb cantarella 
incorporada: " És molt fàcil". 


Expedient X 


NO TÈ DINERS EL PP? 

L’altre dia passejant pel barri un 
neguit va envair el meu cos... la 
seu del PP a Sants, encara té èls 
vidres i el rètol trencats des del 
famós i controvertit 12 d’octu¬ 
bre. El rètol totalment trencat i 
els vidres amb diverses pedrades 
i taques de pintura composen la 
patètica imatge que dóna el local 
actualment. Ja sabem que aquest 
partit no gaudeix de gaires sim¬ 
paties en aquesta vila, però trobo 
escandalós que des de Madrid no 
hi posin remei , el “bastió” irre¬ 
ductible del PP al bell mig d’un 
barri “rojillo” i insurrecte no pot 
romandre en aquesta penosa 
situació. Màxim quan la seva 
misió és donar una bona imatge i 
atreure ramat al seu partit per 


han pensat en els abnegats mili¬ 
tants d’aquest barri?.Se’ls 

hi va tot el pressupost en escor¬ 
tes pels dirigents populars a 

Euskal Herria?.No volen 

invertir en unes instal·lacions 
que tenen “tendència” a durar 

poc?.Volen fomentar una 

imatge màrtir i victimista a un 

bàrri on no els vol ningú?. 

No ho sabem del cert , però ens 
han arribat veus que des de “gru- 
puscles” de l’esquerra “irrita- 
ble” del barri s’està tractant la 
possibilitat de realitzar algun 
tipus de telemarató ,col.lecta o 
festival solidari per poder pagar 
“conduir-lo” pel bon camí tot el barri, sense trobar una res- les despeses de la reparació, més 

“democràtic” i “tolerant”. Qui- posta que satisfaci la seva curio- que res perquè tinguin quelcom 

nes seran les raons d’aquest sitat: S’han gastat ja, tots els que trencar en properes oca- 

abandó? es pregunta la gent per diners de les stock options i no sions. 



Ressenyes 



Llibre en forma de relats curts on l’advocat Alvaro Reizabal ens explica 
en clau d’humor la seva experiència carcerària. L’autor fent ús de la parò¬ 
dia i la ironia reflexa el submón carcerari: la seva duresa, la seva injustí¬ 
cia i fins i tot els aspectes, que, per la gent que no els coneix, resulten 
curiosos i esperpèntics. Una obra entretinguda i amena, que malgrat anar 
embolicada en somriures no deixa de suggerir una realitat cruel. 


Aquest llibre conté una complerta descripció de les relacions que man¬ 
tenen, a l’Estat Espanyol, el poder polític i els mitjans de comunicació. 
Exposa els mètodes utilitzats pel Poder, per tal de limitar l’activitat de 
la Premsa, estudiant el paper de l’estat com a empresari de la informació 
i el control que exerceix sobre els mitjans i els/les periodistes. 

L’ASSASSINAT DE P.ÀLVAREZ SEGUEIX ENCOBERT 

7 anys després, 400 persones tornen a recórrer l’Hospitalet per denunciar la connivència policial. 



L'hospitalet de Llobregat.- El 
passat 15 de desembre es com¬ 
plien set anys de l’assassinat del 
jove Pedro Àlvarez, que es va 
produir després d’una discussió 
de tràfic al final de la què un 
policia ,que no estava de servei i 
sembla ser pertanyia a l’escorta 
del rei, va disparar contra el jove 
causant-li la mort. El dia següent 
el policia va ser posat en lliber¬ 
tat per falta de proves con- 
cluents. Durant 7 anys s’han rea¬ 
litzat manifestacions i tot tipus 
d’actes que han fet que el cas 
s’arxivés i es reobrís diverses 
ocasions sense que hi hagués 
cap aclariment. Mentrestant 
l’assassí continua al carrer, tot i 
que la noia que acompanyava a 
Pedro en el moment de ser assas¬ 
sinat va reconèixer al policia 
nacional. La premsa s’ha man¬ 
tingut al marge del cas, treient 


alguna nota molt puntual sobre 
aquest, però sense mullar-se di¬ 
rectament. Els amics i familiars 
de Pedro Àlvarez han fet un 


comunicat on es pregunten si la 
passivitat, incoherència i falta de 
continuitat en la investigació es 
deu a la ineficàcia de les institu¬ 


cions o bé a alguna cosa pitjor. El 
què és evident és que Pedro va 
morir i l’assassí encara és en lli¬ 
bertat. Contra-Infos 21/12/99 




VALLPARADÍS: 
DESALLOTJAT I 


MIG ENDERROCAT 


Terrassa.- EL C.S.O. Vallpara- 
dís va ser asaltat per la Policia 
Nacional el dimarts 14 de desem¬ 
bre. Les tres persones que eren a 
l’interior de la casa van ser 
expulsades després de ser identi¬ 
ficades. Quan van arribar les 
excavadores que volien enderro¬ 
car l’edifici amb totes les coses a 
l’interior diverses persones es 
van posar davant de les màquines 
per tal d’evitar-ho. En aquell 
moment la policia nacional va 
carregar apallissant especialment 
a una de les persones, amb el 
resultat d’haver de ser trasllada¬ 
da inconscient a l’hospital. 
Recordem que el Centre Social 
Vallparadís feia quasi tres anys 
que estava okupat i era un lloc de 
trobada i activitats de molta gent 
de Terrassa. El mateix dimarts al 
vespre unes 800 persones sorti¬ 
ren en manifestació pel centre de 
la ciutat i va transcórrer tranqui- 
lament fins acabar al C.S.O. 
desallotjat, on es va desencovo- 
car la manifestació després de 
llegir un comunicat. Poc després 
unes 50 persones es van dirigir a 
la comissaria de la Policia Nacio¬ 
nal, en la proximitat de la qual es 
van produir durs enfrontaments. 


Una excavadora destrossant el CSO Vallparadís parcialment per evitar que es tornés a okupar. 


D’altra banda un comunicat anò¬ 
nim va reivindicar el sabotatge 
de set caixers automàtics a Bar¬ 
celona en protesta pel desallotja¬ 
ment i denunciant la repressió 
que es pateix en general. 

Corítra-Infos 14/12/99 


Cordó policial al c/Salmerón durant l’enderroc. Van carregar. 

BOICOT A BELLOCH 
IA VIDAL-QUADRAS 

Barcelona.- El passat dijous 9 Alejo Vidal-Quadres, eurodipu- 
el ex-ministre de justícia Juan A. tat del PP i president de Convi- 
Belloch, que celebrava una xe- vencia Cívica Catalana (organit- 
rrada a la UAB sobre 1’ estat de zació espanyolista de dretes) i 
la justícia espanyola, va ser vícti- Jon Juaristi (propulsor del Foro 
ma d’una “dolça” rebuda: un d’Ermua). Després d’un inter- 
grup d’estudiants li van tirar un canvi d’insults i empentes, el 
pastís de nata a la cara durant llençament de globus i pintura, i 
l’acte i un altre a la sortida. coincidint amb l’aparició provo- 

Una setmana després unes 400 cadora de Francesc de Carreras 
persones convocades per vàries (impulsor del Foro Babel) l’acte 
associacions d’estudiants van es va haver de suspendre. El dia 
boicotejar l’acte que s’havia de després Vidal-Quadres i els seus 
celebrar a la Facultat de Filosofia partidaris van endegar una cam- 
de la UB, dins el cicle de con- panya per a pressionar la UB per- 
ferències “El nacionalismo: sín- què castigués els participants del 
toma social ”, organitzat per l’as- boicot i perquè la policia pugui 
sociació “Profesores para la actuar impunement a les univer- 
democracia”. Els ponents eren sitats. Contra-Infos 21/12/99 



Un dels conferenciants, exaltat, a l’acte de Vidal-Quadras. 


EL CIRQUE DU SOLEIL NO EXPLO¬ 
TA ANIMALS PERÒ SÍ PERSONES 

Madrid.- El Cirque du Soleil amb l’obligació d’estar disponi- 
estarà de gira per Madrid durant bles en qualsevol moment, fins i 
2 mesos, per la qual cosa ha con- tot els dies sense funció. El 
tractat a 150 treballadors/res col·lectiu Precari@s Sin Fronte- 
eventuals, a través de l'ETT ras va concentrar-se a les portes 
Manpower. Aquest personal, que del circ el passat 10 de desembre, 
inclou cambrers, personal de per repartir octavetes on es 
neteja, venedors/res, taqui- denunciaven aquests fets. L’octa- 
llers/res, cobren una mitjana de veta va ser molt ben acollida pels 
640 pessetes l’hora, sense aug- treballadors/res, que van acabar 
ments per hores extres, sense cridant consignes en contra de 
remuneració pels descansos, i Manpower. UPA 20/12/99 

VAGA DE FAM PELS PRES@S BASC@S A 
LA PLAÇA SANT JAUME DE BARCELONA 

Barcelona.- Del dissabte 18 al Quan es va acabar la vaga de fam 
diumenge 19 de desembre, una de 24h, a les 19h del diumenge, 
desena de persones va iniciar una unes tres-centes persones es van 
vaga de fam en solidaritat amb concentrar davant de l’edifici de 
els/les pres@s basc@s, i per la Generalitat, per reivindicar, a 
demanar la llibertat de Benjamí més de l’amnistia per Benjamí 
Ramos (pres català condemnat Ramos, l’apropament dels i les 
per col·laborar amb ETA). Durant preses basques per tal de poder 
la vaga, els mossos d’esquadra no complir la condemna a presons 
van permetre que es plantessin properes als seus llocs d’origen, i 
tendes de campanya, i van haver així estar en contacte amb les 
de dormir al ras i sota la pluja. famílies. Contra-Infos 21/12/99 


INFORMACIONS BREUS _ 

OKUPACIÓ A MOLINS I DESALLOTJAMENT AL PRAT 

El Prat/Molins de Rei.- El 29 de novembre van desallotjar el 
Kasal Okupat de Prat que en aquells moments estava buit. El 
dimecres següent 50 persones van manifestar-se per la ciutat fins 
arribar a l’ajuntament des d’on es va desplegar una pancarta i es va 
llegir un comunicat tot just acabat el ple municipal. Pocs dies des¬ 
prés una manifestació per la despenalització de l’okupació a 
Molins, on van assistir 40 persones, va acabar amb l’okupació d’una 
nau de grans dimensions de propietat municipal, on es va presentar 
el C.S.O. Federació Obrera. 

Info Usurpa 6/12/99 i Contra-Infos 7/12/99 

NEIXEN TRES BUTLLETINS GERMANS 

Barcelona.- Els barris de la Trinitat Vella i de Sant Andreu ja 
tenen dos butlletins contrainformatius, Barrio i Xivarri respectiva¬ 
ment, i seran de periodicitat mensual i gratuïts. A les parets de Grà¬ 
cia podem trobar ja el butlletí mural Gràcia lliure. En els tres casos 
la idea es crear un espai de comunicació i de participació, debat i 
crítica obert a les diferents realitats que conviuen al barri. Contra- 
Infos 6/12/99 

ROBANT AL LLADRE 

Gràcia.- El dijous 16 de desembre un grup de persones “pobres i 
cabrejades amb el sistema explotador i de consum” va entrar a un 
supermercat de la cadena Kampió i es van reapropiar de tres carros 
plens d’aliments. Amb l’acció volien denunciar els privilegis i con¬ 
tradiccions del sistema capitalista, i al mateix temps aconseguir 
deixar el rebost ben farcit. L’acció es va repetir el dijous 23 de 
desembre, a un altre supermercat d’aquesta cadena, al barri de Grà¬ 
cia. Aquest cop, prop d’una seixantena de persones van aconseguir 
treure 5 carros plens de menjar, tot i que l’actitud de l’encarregada 
de l’establiment va ser molt agressiva, i assegurava cridant, que: 
“No saldreis de aquí si no pasais por encima de mi cadàver”, però, 
sense matar a ningú van sortir i van desitjar un bon Nadal a tothom. 

Contra-Infos 20/12/99 

CONCENTRACIÓ DAVANT LA MODEL 
PER EXIGIR XERINGUES A LES PRESONS 

Barcelona.- 50 persones es van reunir davant la presó Model de 
Barcelona per exigir la implantació dels Programes d’Intercanvi de 
Xeringues (PIX) dins les presons i denunciant la incoherència en el 
tractament de les toxicomanies. L’acció fou convocada per diver¬ 
sos col·lectius de suport a presos i preses i estava enmarcada dins el 
Dia Mundial Contra la Sida. Contra-Infos 6/12/99 

UN GRUP REBENTA UN ACTE 

DE LA FALANGE A LA COMPLUTENSE 

Madrid.- Uns 20 estudiants es van concentrar davant la Facultat de 
Dret de la Complutense de Madrid, on s’havia de projectar el docu¬ 
mental “Descubriendo a José Antonio ”. D’aquesta manera van po¬ 
der impedir la celebració de l'acte feixista, no sense abans haver 
d’enfrontar-se a un grup de falangistes que hi havien assistit. 

Upa 1/12/99 

SABOTEJAT UN ACTE OFICIAL DEL REI 

Madrid.- El 9 de desembre el Rei Juan Carlos i Rodrigo Rato 
havien d’inaugurar, a la Fàbrica de la Moneda y Timbre, la màqui¬ 
na que estamparà els futurs bitllets de l’euro. L'acte no es va poder 
realitzar ja que els i les treballadores havien convocat una aturada 
general de 2 hores per reivindicar un conveni col·lectiu més just. 

GAIS I LESBIANES VISIBLES A TOT ARREU 

Barcelona.- El 10 de desembre es van concentrar 45 persones 
davant la Conselleria de Justícia de la Generalitat per protestar 
contra la sentència absolutòria del gerent de la discoteca Birdland 
de Sabadell, que fa uns mesos va expulsar 2 gais per fer-se petons. 
Durant l’acte es va entregar el manifest de la campanya “Gais i 
Lesbianes visibles a tot arreu”, en el que es diu: “exigim el dret a 
manifestar públicament la nostra afectivitat a qualsevol indret, 
sense que ningú ens hagi de posar límits. ” FAGC14/12/99 








canço 


MIPATRIA 
EN MIS ZAPATOS 

Jamàs he podido respetar esas 
extranas leyes. 

Jamàs lo podré disimular, luna 
vuela y hazme a mi volar. 

Estàs tan lejos de mi que a veces 
pienso que nunca te encontré. 
Un mundo extrano ,dormido a 
punto siempre de estallar. 

Digo que volveré, primero debo 
aprender a caminar. 

Sin ti sobreviviré, muy lejos tu 
nombre me acompanarà. 

Mi patria en mis zapatos , mis 
manos son mi ejército. 

Nace luna ,fría, nace 
y hazme olvidar. 

Mírame soy provisional; 
tu también 

y nadie te comprenderà. 
Quédate un minuto mas; 
luna azul descansa 
y hazme descansar. 

Correré y gritaré ,si realmente 
queda algo que gritar. 

Lucharé y conquistaré, si en ver- 
dad queda algo por conquistar. 

Hablar donde las palabras mue- 
ren; mis ojos llegan mas allà; 
sonar trabajo de dioses; luna vuela 
y hazme a mi volar. 

Extranas leyes en un mundo 
extrano, como a una 
nina de verdad, 
te encontré llorando. 

Mis manos son mi ejército. 
Nace luna , fría , nace 
y hazme olvidar. 


El Ultimo de la Fila 



JORNADES 

D’ECONOMIA CRÍTICA 

Durant tot el mes de gener es realit¬ 
zarà un seminari d’economia crítica 
al CSA Can Vies (vegeu a L’Agen¬ 
da). Tots els dissabtes, gent especia¬ 
litzada presentarà un tema concret, 
que després d’un descans de mitja 
hora, serà tractat i debatut pels assis¬ 
tents al curset. Per prendre-hi part no 
cal tenir coneixements previs d’eco¬ 
nomia; tot i l’impacte del títol, serà 
apte per a tots els públics. Els coordi¬ 
nadors són José Iglesias (economis¬ 
ta), Miren Etxezarreta (economista) i 
Tomàs Herreros (sociòleg). Si estàs 
interessat/da, pots inscriure’t (fins al 
10 de gener) al full que trobaràs al su¬ 
ro de Can Vies, on podràs recollir el 
dossier de lectures per a cada sessió. 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 

La Barricada, c/Constitució 104 


ü 0 sa^csnndlai 



Tallers 

Cada dia a partir de les 17h. 

Curs d’alfabetització per a adults/es 

Escola Perú 

Dimarts de 19,30 a 21h. 

Anglès ler nivell (2000 ptes) 

CS de Sants 

Dimarts i divendres a les 19h. 

Intercanvi de Circ 

CSA Hamsa 

Dimecres de 17,30 a 20h. 

Timbalers/es 

CSA Hamsa 

Dijous de 19,30 a 21h. 

Anglès 2on nivell (2000 ptes) 

CS de Sants 

Dijous de 21 a 22,30h. 

Balls de saló (2500 ptes) 

CS de Sants 

Divendres de 16 a 18h. 

Flamenc 

CSA Hamsa 

Divendres a les 19h. 

Grup d’animació (espectacles) 

CSA Hamsa 

Dissabte d’ 11 a 12,30h. 

Tai-txi (2500 ptes) 

CS de Sants 

Diumenge 9 de gener 12,30h. 

Danses d’arreu del món Org. Danses el Ventall 

Plaça Màlaga 


Diumenge 9 de gener 17h. 


Dimecres 12 de gener 20h. 


Trobada d’estudiants de secundària 

de diferents comarques. Lloc: Ribes (Garraf) 

(per anar-hi des de Sants s ’ha quedat a les 15,30h al CSA Can Vies) 

Xerrada: “La relació de parella” Sala d’art del CS de Sants 

Org. Centre Terapèutic Aigua 


Concentració contra el Racisme 


Dimecres 26 de gener 10:30h Concentració contra el racisme policial 

(davant dels jutjats) 


Jornades 


Dissabte 15 de gener. Jornada Info-Usurpa a l’Hamsa. 

19,30h. Xerrada, debat i paliqueo “ Com voldríem que fos T Info-Usurpa?” 

22h. Presentació de l’Info-Rosa 

Concert amb: Pan de monos (àcid-jazz-fussion), 

Gowle Yiri (percussió africana) 

i actuació sorpresa. Festa fins la matinada amb Dj’s a la kafeta. 

Divendres 28 de gener. 5 mesos d’okupació a la Torreta (c/Olzinelles 75). 

14h. Dinar Popular, 16h. Pintada de mural 
18:30h. Xerrada i passi de video sobre el PERL 


Cinema 


Dilluns 10 de gener. Passi de la'Peli: “Família” de Fernando de León CSA Hamsa 

Dissabte 8 de gener a les 20h. Marató de cinema amb "American X", 

"Bajar-se al moro" i "La vida de Brian" Org. Alosa CSA Hamsa 
Dilluns 24 de gener 19h. Passi sobre la jornada del 18/6 "Prenem el carrer" CanVies 


Seminari d’Economia Crítica 

‘Classes socials, globalització i propostes de 
resistència pel segle XXI” 


Dissabte 15 de gener: “El capitalisme com a 
sistema muncial: origen, lògica i difusió. ” 

Dissabte 22 de gener: “Del 1973 fins avui: la 
darrera transformació del capitalisme, la globa¬ 
lització. ” 

Dissabte 29 de gener: “La lluita de classes i 
l’acció col·lectiva davant la lògica dominant. ” 

Dissabte 5 de febrer: “Avui, contra l’exclusió 
social, laprecarietat i l’atur, la Renda Bàsica. ’’ 





(Horari: de lOh. a 13h.) 


CSA Can Vies 


5 DE FEBRER DE 2000 


FESTIVAL PELS DETINGUTS/DES 
EL 12 D’OCTUBRE’ 99 
12h. Txupinazo i Cercavila 
14h. Teatre i Dinar Popular Les - a cti v ita t s 

r encara son 

17h. Actuacions Musicals provisionals. 

21h. Concert: 

-Betagarri, Corazón del Sapo,... 

Preu: 1 .OOOpts Lloc :Cotxeres de Sants 

(Els beneficis es destinaran a despeses d’advocats.) 

